钦定古今图书集成/明伦汇编/宫闱典/第117卷 > 忽睹
## 钦定古今图书集成/明伦汇编/宫闱典/第117卷 > 忽睹

按《金史世戚传》，忽睹天眷三年权猛安，皇统元年为
行军猛安，历横海、崇义军节度使。以后戚怙势，赃污
不法。其在横海，拜富人为父，及死，为之行服而分其
资。在崇义，讽寺僧设斋受其施。及留守中京，益骄恣，
苟可以得财，无不为者。选诸猛安富人子弟为札野，
规取财物，时号“闲郎君。”朝廷以忽睹与徒单恭等污
滥至甚，命秉德黜陟天下官吏，忽睹以赃罢。海陵以
忽睹所至纵家奴扰民，乃定禁外官任所闲杂人条
约。天德三年，复起为郑州防御使，改安国军节度使。
卒，年三十九。